CELEX: 62014CN0187
Language: hr
Date: 2014-04-16 00:00:00
Title: Predmet C-187/14: Zahtjev za prethodnu odluku koji je uputio Østre Landsret (Danska) 16. travnja 2014. – Skatteministeriet protiv DSV Road A/S

30.6.2014   
            
            
               HR
            
            
               Službeni list Europske unije
            
            
               C 202/12
            
         Zahtjev za prethodnu odluku koji je uputio Østre Landsret (Danska) 16. travnja 2014. – Skatteministeriet protiv DSV Road A/S
   (Predmet C-187/14)
   2014/C 202/13
   Jezik postupka: danski
   
      Sud koji je uputio zahtjev
   
   Østre Landsret
   
      Stranke glavnog postupka
   
   
      Tužitelj: Skatteministeriet
   
      Tuženik: DSV Road A/S
   
      Prethodna pitanja
   
   
               1.
            
            
               Treba li članak 203. stavak 1. Carinskog zakonika (1) tumačiti na način da u situaciji poput one u glavnom postupku dolazi do izuzimanja od carinskog nadzora, pod pretpostavkom da se (a) svaki od dvaju započetih postupaka provoza u 2007. i 2008. odnosio na istu robu ili (b) ne može dokazati da se radilo o istoj robi?
            
         
               2.
            
            
               Treba li članak 204. Carinskog zakonika (2) tumačiti na način da carinski dug u situaciji poput one u glavnom postupku nastaje, pod pretpostavkom da se (a) svaki od dvaju započetih postupaka provoza u 2007. i 2008. odnosio na istu robu ili (b) ne može dokazati da se radilo o istoj robi?
            
         
               3.
            
            
               Treba li članak 859. Odredaba za provedbu (3) tumačiti na način da u situaciji poput one u glavnom postupku postoji povreda obveza koja nije imala značajan učinak na pravilan tijek carinskog postupka, pod pretpostavkom da se (a) svaki od dvaju započetih postupaka provoza u 2007. i 2008. odnosio na istu robu ili (b) ne može dokazati da se radilo o istoj robi?
            
         
               4.
            
            
               Može li država članica u koju je roba uvezena odbiti poreznom obvezniku kojeg je odredila država članica pravo na odbitak PDV-a na uvoz sukladno članku 168. točki (e) Direktive o PDV-u (4), kada je PDV na uvoz bio obračunat prijevozniku predmetne robe, koji nije uvoznik ni vlasnik robe, nego je samo prevozio i bio zadužen za carinjenje pošiljke u okviru svoje djelatnosti otpreme tereta na koju se plaća PDV?
            
         
      (1)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL 1992 L 302, str. 1.)
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL 1992 L 302, str. 1.)
   
      (3)  Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (SL 1993 L 253, str. 1.)
   
      (4)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL 2006 L 347, str. 1.)